
Text rozhodnutia
Súd: Okresný súd Vranov nad Topľou Spisová značka: 8P/44/2023 Identifikačné číslo súdneho spisu: 8823200574 Dátum vydania rozhodnutia: 04. 08. 2023 Meno a priezvisko sudcu, VSÚ: JUDr. Silvia Šviderská ECLI: ECLI:SK:OSVT:2023:8823200574.2 Uznesenie Okresný súd Vranov nad Topľou v právnej veci starostlivosti súdu o maloletého Š. H., K.. XX.X.XXXX, bytom pri otcovi, na návrh otca: V. H., K.. XX.XX.XXXX, bytom G. Č.. XX, za účasti matky: Q. H., K.. XX.XX.XXXX, bytom T. X. Q. XXXX, B. K. I., o zmenu osobnej starostlivosti o maloleté dieťa, t a k t o r o z h o d o l : Konanie z a s t a v u j e . Žiaden z účastníkov n e m á nárok na náhradu trov konania. o d ô v o d n e n i e : 1. Otec sa podaným návrhom domáhal zrušenia striedavej osobnej starostlivosti o mal. Š.H. H., K.. XX.XX.XXXX. 1. Na základe predvolania sa na tunajší súd dostavil navrhovateľ, ktorý po poučení zo strany súdu do zápisnice uviedol, že svoj návrh berie v celom rozsahu späť a žiada konanie zastaviť. 2. Podľa § 29 ods. 1, ods. 2, ods. 3 zák. č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 3. Nakoľko otec vzal svoj návrh na zmenu osobnej starostlivosti o mal. dieťa v celom rozsahu späť pred doručovaním návrhu matke, pričom v konaní nie je potrebné pokračovať, súd s poukazom na vyššie uvedené zákonné ustanovenie, konanie zastavil. 4. O trovách konania súd rozhodol v zmysle § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu. V zmysle § 363 Civilného sporového poriadku, v odvolaní sa má popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

